**Manuál osvedčovania dokladov**

**APOSTILLE**

Okresný úrad Prievidza, odbor všeobecnej vnútornej správy – úsek matrík osvedčuje:

**1. matričné doklady** ( okrem rozhodnutí o osobnom stave), t. j. rodný list, sobášny list, úmrtný list, potvrdenie k uzavretiu manželstva v cudzine, vydané na matričnom úrade v okresoch Prievidza a Partizánske.

**2. verejné listiny vydané orgánmi samospráv** ( potvrdenie o trvalom pobyte) t. j. ohlasovňami miest a obcí v okresoch Prievidza a Partizánske.

Verejnou listinou je listina, na ktorej je odtlačok úradnej pečiatky slovenského orgánu alebo úradu a podpis úradnej osoby. Verejnou listinou je nielen listina, ktorú vyhotovil slovenský orgán, ale aj listina, ktorú takýto orgán len potvrdil.

**Postup pri osvedčovaní** matričného dokladu ( resp. dokladu vydaného samosprávou) do krajiny, ktorá podpísala Haagsky dohovor o Apostille :

1. originál matričného dokladu vydá príslušný matričný úrad, v ktorého matrike je udalosť zapísaná,

2. tento doklad osvedčí formou Apostille príslušný okresný úrad, pod ktorý matričný úrad patrí. Ide o prvostupňové osvedčenie dokladu. Týmto je ukončené overovanie dokladu a môže byť doklad preložený.

3. preklad v SR osvedčený doklad preloží súdny prekladateľ zapísaný v zozname súdnych prekladateľov ( [www.justice.gov.sk](http://www.justice.gov.sk)) . Register súdnych prekladateľov vedie Ministerstvo spravodlivosti SR a krajské súdy. Súdneho prekladateľa osvedčí ktorýkoľvek krajský súd formou Apostille. .

Matričné doklady vydané Osobitnou matrikou osvedčuje Ministerstvo vnútra SR. Overujú sa vždy originály.

**Manuál osvedčovania dokladov**

**KONZULÁRNA SUPERLEGALIZÁCIA**

Okresný úrad Prievidza, odbor všeobecnej vnútornej správy – úsek matrík osvedčuje:

**1. matričné doklady** ( okrem rozhodnutí o osobnom stave), t. j. rodný list, sobášny list, úmrtný list, potvrdenie k uzavretiu manželstva v cudzine, vydané na matričnom úrade v okresoch Prievidza a Partizánske.

**2. verejné listiny vydané orgánmi samospráv** ( potvrdenie o trvalom pobyte) t. j. ohlasovňami miest a obcí v okresoch Prievidza a Partizánske.

Verejnou listinou je listina, na ktorej je odtlačok úradnej pečiatky slovenského orgánu alebo úradu a podpis úradnej osoby. Verejnou listinou je nielen listina, ktorú vyhotovil slovenský orgán, ale aj listina, ktorú takýto orgán len potvrdil.

**Postup pri osvedčovaní** matričného dokladu ( resp. dokladu vydaného samosprávou ) do krajiny, ktorá **nepodpísala** Haagský dohovor – tzv. konzulárna superlegalizácia:

1. originál matričného dokladu vydá príslušný matričný úrad, v ktorého matrike je udalosť zapísaná,

2. tento doklad osvedčí legalizačnou pečiatkou príslušný okresný úrad, pod ktorý matričný úrad patrí,

3. pečiatku okresného úradu osvedčí Ministerstvo zahraničných vecí a európskych záležitostí SR – konzulárny odbor,

4. preklad superlegalizovaného dokladu v SR - osvedčený doklad preloží súdny prekladateľ zapísaný v zozname súdnych prekladateľov ( www. justice.gov.sk). Register súdnych predkladateľov vedie Ministerstvo spravodlivosti SR a krajské súdy. Súdneho prekladateľa osvedčí ktorýkoľvek krajský súd. Takto preložené a osvedčené doklady sa opäť predložia na ďalšie overenie na **konzulárny odbor MZV a EZ SR,**

5. po osvedčení konzulárnym odborom Ministerstva zahraničných vecí SR sa doklady predložia na overenie **veľvyslanectvu krajiny, ktorej budú použité**, t. j. veľvyslanectvo cudzieho štátu.

Konzulárny odbor MZV a EZ SR

Informácie legalizačného pracoviska MZV SR pre verejnosť

Spôsob podania žiadosti o overenie:

1. osobne v úradných hodinách

Pracovisko overovania dokladov – Pražská 7, Bratislava,

Ministerstvo zahraničných vecí a európskych záležitostí vecí SR

Informácie: + 421 2 5978 5978, + 421 90607 5978, 02/5978 1111

2. poštou na adresu:

MZV a EZ SR

Konzulárny odbor - legalizácia

Hlboká cesta 2

833 36 Bratislava

K žiadosti, v ktorej uvediete štát použitia listiny, kontakt a spätnú adresu SR, je potrebné priložiť doklady a e- kolky.